Roser Maestro busca la col·laboració de les empreses per al Pla de Mobilitat Sostenible de la ciutat
04 de juliol 2017

![](/media/htfiinzi/97-c_roser-arcelor.jpg)  
  

La regidora de Mobilitat Urbana, Roser Maestro, s'ha reunit amb la direcció d’ArcelorMittal, així com amb una part dels representants dels treballadors, amb l'objectiu de tractar la qüestió de la mobilitat sostenible en la ciutat i en els polígons industrials, ja que les principals empreses del municipi instal·lades en estes zones **“són agents importantíssims en esta matèria”**.

**“És n****ecessari que també les principals empreses ho facen, perquè no solament busquem complir amb la Llei Valenciana del 2011 sobre este tema, sinó ser capdavanters en este tipus de mesures”**. D’esta manera, ha concretat que es podria facilitar **“una major coordinació entre les diferents empreses del municipi, sobretot aquelles que aporten un major volum de treballadors, que necessàriament han de tindre major implicació en estos temes”**.

La regidora ha recordat que des del Govern Municipal s'ha apostat per diverses mesures sobre este assumpte, **“ja siga en col·laboració amb cadascun dels centres escolars o tractant de prendre mesures que apaivaguen el trànsit i entenem que açò ja seria la punta de llança que d'alguna manera ens significaria ja no solament a l'àmbit municipal o autonòmic, sinó també a l'àmbit europeu”**.

**“hi h****a molts temes a tractar, molt particularment amb ArcelorMittal, i entenem que pot haver-hi una relació recíproca i essencial que facilite tant a una part com a l'altra el prendre mesures i rebre inversions suficients que permeten dur a terme estes pràctiques que engloben la mobilitat sostenible”**.

A més, la delegada espera que finalment es puga continuar esta dinàmica col·laborativa no només amb ArcelorMittal, sinó amb la resta d'empreses perquè durant la setmana de la mobilitat europea, que serà a setembre, se li puga donar l'impuls necessari que permeta accedir a tot tipus de convocatòries sobre este assumpte, la qual cosa significarà que som **“un** **municipi que és completament sostenible”**.  

*   [](http://www.facebook.com/sharer.php?u=https://aytosagunto.es/va/actualitat/roser-maestro-busca-la-col-laboració-de-les-empreses-per-al-pla-de-mobilitat-sostenible-de-la-ciutat/ "Facebook")
*   [](http://twitter.com/share?url=https://aytosagunto.es/va/actualitat/roser-maestro-busca-la-col-laboració-de-les-empreses-per-al-pla-de-mobilitat-sostenible-de-la-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/roser-maestro-busca-la-col-laboració-de-les-empreses-per-al-pla-de-mobilitat-sostenible-de-la-ciutat/ "Linked In")
*   [](mailto:?body=https://aytosagunto.es/va/actualitat/roser-maestro-busca-la-col-laboració-de-les-empreses-per-al-pla-de-mobilitat-sostenible-de-la-ciutat/)